OzLabs/hebrew-wiki-articles huggingface dataset:
צופית כלורופיגיוס

[[איור של צופיות כלורופיגיוס. הזכר ברובו ירוק, שחור ואדום, והנקבה חומה וצהובה.]]
צופית כלורופיגיוס (שם מדעי: Cinnyris chloropygius) היא מין של עוף בסוג צופית ממשפחת הצופיתיים החיה ביערות הגשם ובסוואנות של אפריקה הטרופית באנגולה, בנין, גינאה ביסאו, צ'אד, דרום סודאן, חוף השנהב, גינאה המשוונית, אתיופיה, גבון, גמביה, גינאה, גאנה, קניה, קמרון, הרפובליקה של קונגו, הרפובליקה הדמוקרטית של קונגו, הרפובליקה המרכז-אפריקאית, ליבריה, מאלי, ניגריה, רואנדה, סיירה לאון, סנגל, סודאן, טנזניה, טוגו ואוגנדה.

== מאפיינים ==
אורכה של הצופית עד 11 סנטימטרים. ראשו וחלק גדול מהגוף של הזכר הם בצבע ירוק ואילו הנקבה בעלת צבע חום. הצופית חיה בקבוצות של עד 6 ציפורים וניזונה בעיקר מצוף פרחים, חרקים ועכבישאים. הזכר טריטוריאלי ויגרש זכרים אחרים. הקן בנוי בעיקר מעשבים, עלים וקליפות עצים. הנקבה דוגרת לבדה על הביצים. <ref>Mann, Clive F.; Cheke, Robert A. (2010). Sunbirds: A Guide to the Sunbirds, Flowerpeckers, Spiderhunters and Sugarbirds of the World. Bloomsbury Publishing. pp. 259–260. .</ref> מצב השימור של הצופית על פי הרשימה האדומה של IUCN הוא ללא חשש עקב תפוצה רחבה ונוכחות באזורים מוגנים רבים.

== תת-מינים ==
*Cinnyris chloropygius orphogaster
*Cinnyris chloropygius chloropygius
*Cinnyris chloropygius kempi

== קישורים חיצוניים ==

== הערות שוליים ==

קטגוריה:בעלי חיים שתוארו ב-1842
קטגוריה:טקסונים שתוארו בידי ויליאם ג'רדין
קטגוריה:צופיתיים
קטגוריה:עופות יערות הגשם האפריקאים
קטגוריה:הרפובליקה הדמוקרטית של קונגו: עופות
כביש 3533

כביש 3533 הוא כביש רוחב מקומי בדרום השפלה, בתחומי מועצה אזורית שפיר, צפונית לעיר קריית גת. הכביש מתחיל בכניסה למושב החסידי קוממיות ומסתיים בצומת קוממיות במפגש עם כביש 40. הכביש מקשר את יישובי מועצה אזורית שפיר לכביש 40 ולערי השפלה.

== צמתים לאורך הכביש ==
{| class="wikitable"
|+
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 3533 ממערב למזרח
|-
| 8.align="center" | 0
| align="center" |צומת ללא שם
| align="center" |25x25 פיקסלים
| align="center" |אלומה
| align="center" |כניסה ליישוב אלומה.
|-
| align="center" | 1.2
| align="center" |צומת ללא שם
| align="center" |25x25 פיקסלים
|אלומה
| align="center" |כניסה לבית הקברות האזורי אלומה
|-
| align="center" | 2.4
| align="center" |צומת ללא שם
| align="center" |25x25 פיקסלים
| align="center" |זבדיאל
| align="center" |כניסה לזבדיאל
|-
| 8.align="center" | 2
| align="center" |צומת קוממיות
| align="center" |25x25 פיקסלים
| align="center" |זבדיאל
| align="center" |
|}

== ראו גם ==
* כבישי ישראל

קטגוריה:ישראל: כבישים
מדיסון תומפסון

מדיסון תומפסון<ref name="Officiel"></ref> (באנגלית: Madison Thompson; נולדה ב-13 באוגוסט 2000) היא שחקנית אמריקאית. היא ידועה בעיקר בזכות דמותה של ארין פירס בסדרה "אוזרק" <small>(2020–2022)</small> של נטפליקס בזכות הופעתה בתור סוזן סנט קלייר בסדרה "גריז: עלייתן של הנערות בוורוד" <small>(2023)</small> של פרמאונט+. 

== ביוגרפיה ==
תומפסון נולדה וגדלה באטלנטה, ג'ורג'יה.<ref name="Fox5"></ref><ref name="Bode"></ref> בצעירותה, היא גדלה תקופה קצרה בניו יורק. היא למדה בבית הספר התיכון לובט <small>(אנ')</small> באטלנטה, שם השתתפה במספר הפקות בימתיות.<ref name="Lovett"></ref> בשנת 2018, הייתה מועמדת לפרס שולר הנסלי להופעה הטובה ביותר על ידי שחקנית משנה<ref name="Artsbridge"></ref> על תפקידה בתור וונדי בהפקה הבית ספרית של פיטר פן.<ref name="BWW"></ref> היא סיימה את לימודיה בשנת 2019.<ref name="Lovett" /> תומפסון לומדת באוניברסיטת דרום קליפורניה לתואר ראשון במנהל עסקים ובאמנויות הקולנוע.<ref name="Officiel" /> כמקצוע משני היא לומדת בבית הספר למוזיקה ת'ורנטון של אוניברסיטת דרום קליפורניה.<ref name="Cliche"></ref>

== קריירה ==
תפקידיה הראשונים של תומפסון בטלוויזיה היו בשנת 2016, כשהיא הופיעה בפרק של סדרת הטלוויזיה "המפענחת: פשעים חמורים" בהפקת רשת הטלוויזיה TNT ובסדרת הטלוויזיה לילדים "הסוכן הנרי" של ערוץ ניקלודיאון. בשנים 2017 ו-2018, היו לה תפקידים חוזרים בסדרת הטלוויזיה "יריית פתיחה" ובסדרה "Kevin (Probably) Saves the World". מאוחר יותר היא הופיעה בפרקים בודדים של סדרות הטלוויזיה "NCIS: ניו אורלינס",<ref name="DL"></ref> "Creepshow",<ref name="Radio"></ref> ו"אמא אמריקאית". 

ביולי 2019, פורסם כי תומפסון לוהקה לתפקיד ראשי בעונה השלישית של סדרת הטלוויזיה "אוזרק".<ref name="DL" /> העונה השלישית הוקרנה בנטפליקס במרץ 2020.<ref name="Radio" /> בשנה שלאחר מכן, היא לוהקה לתפקיד חוזר באופרת הסבון "צעירים חסרי מנוח".<ref></ref>

בינואר 2022 פורסם כי תומפסון לוהקה לתפקיד ראשי בסדרת הטלוויזיה "גריז: עלייתן של הנערות בוורוד".<ref name="Petski"></ref>

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2016
|Santa's Boot Camp
|אלפית
|
|-
|2022
|מקרה חירום
|אליס
|
|}

=== טלוויזיה ===
{| class="wikitable plainrowheaders"
|+
! שנה
! סדרה
! תפקיד
! הערות
|-
| rowspan="2" scope="row" | 2016
|המפענחת: פשעים חמורים
| אמנדה פונד
| פרק: "Present Tense"
|-
| הסוכן הנרי
| טיפר
| פרק: "Mouth Candy"
|-
| scope="row" | 2017
| יריית פתיחה
| קייטי אימונס
| 2 פרקים
|-
| rowspan="2" scope="row" | 2018
| Kevin (Probably) Saves the World
| ג'סיקה גארנט
| 3 פרקים
|-
| NCIS: ניו אורלינס
| לאה בל
| פרק: "Risk Assessment"
|-
| scope="row" | 2019
| Creepshow 
| ג'יל
| פרק: "All Hallow's Eve"
|-
| rowspan="2" scope="row" | 2020–2021
| אמא אמריקאית
| לינדזי קולידג'
| 2 פרקים
|-
| צעירים חסרי מנוח
| ג'ורדן
| 17 פרקים
|-
| scope="row" | 2020–2022
| אוזרק
| ארין פירס
| 9 פרקים
|-
|2022
|בו, ביץ'!
|אמה 
|3 פרקים
|-
| scope="row" |2023
| גריז: עלייתן של הנערות בוורוד
| סוזן סנט קלייר
| תפקיד ראשי; 10 פרקים
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:בוגרות אוניברסיטת דרום קליפורניה
קטגוריה:אמריקאיות שנולדו ב-2000
קטגוריה:אמריקאים שנולדו ב-2000
בכור יצחק נאבארו

שער ספר פני מבין לרבי בכור יצחק בן יעקב נאבארו
הרב בכור יצחק נאבארו (או נאברו; בכתיב המקור: נאב'ארו<ref>הגרש באות ב' מסמן הגייה רפה, כלומר ללא דגש קל.</ref>; נפטר בכ"ה באב ה'תקצ"ה, 20 באוגוסט 1835) היה רב, דיין ופרשן באזמיר שבטורקיה ומחבר ספרים פני מבין ולב מבין.

== תולדותיו ==
נולד לרבי יעקב, אשר לימד אותו מקרא, משנה וגמרא, ונפטר כאשר היה בן 13. אמו עבדה בשתיים או שלוש עבודות ביום כדי לפרנסו שלא יצטרך לעבוד ויוכל ללמוד תורה.<ref>פני מבין חלק א', הקדמת המחבר</ref> אמו נפטרה בשנת ה'תק"ם, ורבו הספידה.<ref>אבק דרכים, דרך המת דרוש ב'</ref> הרב אברהם אלגראנטי מירקאדו לקח אותו תחת חסותו ומימן אותו במשך תקופה.

למד אצל הרב ברוך קאלומיטי בכור. שימש כרב העיר יחד עם הרב רחמים אריה אברהם הכהן אריאש (מחבר ספר שפתי רננות) והרב יוסף בן חיים משה אבן עזרא (מחבר ספר שלחן המלך). היה ידוע כאוהב שלום ורודף שלום כל ימיו.<ref>אברהם במחזה דרוש ד'</ref> הגיה את ספר נר יצחק (ירושלים תשנ"ד) לרבי נסים יצחק ארדיט, וכן את ספר ישיר משה (שאלוניקי תקס"ו) לרב רפאל משה פאלקון. הרב רפאל יוסף חזן העריך אותו מאוד וכתב הסכמה לספרו 'לב מבין'. גם הגאון הרב יצחק מאיו משבח אותו בהקדמתו המשותפת יחד עם הרב היר"ח לספרו פני מבין. הרב יוסף פונטרימולי מביא דברים בשמו.<ref>פני יוסף דף קנה עמוד ב</ref> גם הרב חיים פאלאג'י מזכיר אותו כמה פעמים בספריו.<ref>לב חיים סימן ק"ה, חלקם בחיים דרוש ג', הקדמת ספר הכתוב לחיים</ref>

נפטר ביום חמישי, כ"ה באב ה'תקצ"ה באזמיר, שם נקבר. הספידוהו הרב דוד אמאדו בשעת חימום בק"ק ביקור חולים.<ref>תהלה לדוד, דרוש י"ט</ref> הרב יאושע אברהם קריספין בספרו אברהם במחזה,<ref>דרוש ד'</ref> הרב שלמה חכים בהלוויה. בספר כיסא שלמה.<ref>דרוש ז' להספד</ref>

== חיבוריו ==
כל ספריו נושאים את המילה מבין בשמותם, משום שראשי התיבות של מבין הם ממני בכור יצחק נאב'ארו:
* [https://beta.hebrewbooks.org/6948 לב מבין] (שאלוניקי תקע"ז) - על משנה תורה לרמב"ם וכן שו"ת וחקירות עניינים שונים. לספר הסכמה משותפת לשלושה רבנים: הרב דוד אמאדו, הרב רפאל אשכנזי, והרב רפאל יצחק אלגאזי.
* פני מבין ([https://beta.hebrewbooks.org/7336 חלק א' (שאלוניקי תקע"א)], [https://beta.hebrewbooks.org/7335 חלק ב' (שאלוניקי תקפ"ו] - מדף מ' עמוד א')) - חידושים הלכות ופלפולים על מסכת סנהדרין בשני חלקים. בסוף חלק א' נדפס דרוש לנישואי הרב אברהם אמאדו, בנו של הרב דוד אמאדו לבתו של הגביר מאיר בן גבאי, שתרם כסף להדפסת הספר, ולכן הודפס הדרוש.<ref>פני מבין, דף קע עמוד א'</ref> 
* מבין דבר (כת"י) - חידושים על שולחן ערוך.

פסק דין ממנו בנוגע לאשה שבעלה רוצה לגרשה מפני שעברה על דת יהודית, לטענתו, מופיע בספר בן הרמה (אזמיר תרל"ה).<ref>דף פ"ח עמוד א</ref> תשובה ממנו בעניין תפיסת נכסים מופיעה בספר ארח מישור לרבי אליהו רחמים חזן.<ref>סימן כ'</ref> דרשה ממנו לרגל נישואי גיסו, הרב משה ברכה נדפסה בספר ישיר משה.<ref>דף מה עמוד א</ref>

== לקריאה נוספת ==
* הרב יאושע אברהם קריספין, אברהם במחזה, דרוש ד'

==קישורים חיצוניים==
* 

== הערות שוליים ==

קטגוריה:רבנים: אחרונים
קטגוריה:רבנים טורקים
קטגוריה:איזמיר: רבנים
קטגוריה:פרשני התלמוד
קטגוריה:פרשני הרמב"ם
קטגוריה:נפטרים ב-1835
ויקיפדיה הטטרית

ויקיפדיה הטטרית (בטטרית: Татар Википедиясе) היא הגרסה הטטרית של ויקיפדיה, האנציקלופדיה החופשית. גרסה זו הושקה בספטמבר 2003,<ref></ref> נכון ל-18 אפריל 2023 קיימים בה 499,985 ערכים, מה שהופך אותה לוויקיפדיה ה-30 בגודלה לפי כמות ערכים. בוויקיפדיה זו יש 6 מנהלי מערכת, 46,226 משתמשים רשומים ו-100 משתמשים פעילים.<ref></ref>

הוויקיפדיה הטטרית כתובה בעיקר באלפבית קירילי. עם זאת, בניגוד לרוב הויקיפדיות בשפות האחרות המבוססות על האלפבית הקירילי, חלק מהערכים בגרסה הטטרית של ויקיפדיה, נכתבים גם באלפבית לטיני.

==קישורים חיצוניים==

* 

== הערות שוליים ==

קטגוריה:אתרי אינטרנט שהושקו ב-2003
טטרית
לבנית אפרורה

לבנית אפרורה (שם מדעי: Egretta vinaceigula) היא מין של עוף מים בסוג לבנית ממשפחת האנפתיים החי באפריקה הדרומית ובמרכז אפריקה והיא מצויה בסכנת הכחדה בטבע. אנפה זו מזכירה במראה גרסה כהה של לבנית כהה, אך בעלת מספר הבדלים קטנים, בעיקר במראה הצעירים.

==תיאור==
אנפה זו קטנה יחסית ומגיעה לאורך ממוצע של 43 ס"מ ולמשקל ממוצע של 250-340 גרם. צבע הנוצות כחול-אפור כהה עד שחור. היא בעלת צוואר חום-אדמדם היורד בפס ישר עד אמצע החזה. הרגליים צהובות וארוכות והמקור ישר ואפור-כהה עם בסיס צהוב.

האנפה מצויה לאורך גדות נהר, אגמים ובסוואנות לחות וביצות לאורך אפריקה הדרומית, בעיקר בזמביה, צפון נמיביה ובוטסואנה במספר אזורים ופארקים לאומיים כמו באגן האוקוונגו. היא לעיתים נודדת לאזורים נוספים כמו לצפונה של דרום אפריקה, הרפובליקה הדמוקרטית של קונגו ואולי גם במוזמביק, זימבבואה (סמוך לזמבזי) אנגולה ומלאווי. זוהי אנפה נדירה יחסית, כשבטבע נמצאים לפי ההערכות רק 3,000 עד 5,000 פרטים בוגרים.

האנפה היא פעילת יום החיה סמוך למקווי מים או על הצמחייה הקרקעית, לעיתים סמוך לאנטילופות כמו קובוס המשקפיים ושם צדה דגים, בעיקר אמנוניים קטנים, אך גם צפרדעים, סרטנים וחרקים. היא מקננת על עצים נמוכים כמו דקליים, שיטה, פיקוס ואף על קנים סמוך למים. הקן עשוי מצמחייה ונמצא בקרבה למים ובו הנקבה מטילה 1 עד 4 ביצים.

אוכלוסיית המין הזה מתמעטת עקב ייבוש של כמה נהרות ויצירת סכרים באפריקה הדרומית. גורמים נוספים הם שריפות טבע, רמיסות של אתרי הרבייה על ידי פילים נודדים וטריפה של צעירים על ידי עופות דורסים כמו עיטם קולני.

מצב השימור של מין זה מוגדר כפגיע.

==קישורים חיצוניים==

== הערות שוליים ==

קטגוריה:טקסונים שתוארו בידי ריצ'רד באולדר שרפ
קטגוריה:בעלי חיים שתוארו ב-1895
קטגוריה:אנפתיים
קטגוריה:זמביה: עופות
מסמך נסיעה לפליטים

דוגמה למסמך נסיעה לפליטים
דף הנתונים האישיים של מסמך נסיעה של פליט
מסמך נסיעה לפליטים (נקרא גם מסמך נסיעה של אמנת 1951 או דרכון ז'נבה) הוא מסמך נסיעה המונפק לפליט על ידי המדינה בה הוא מתגורר בדרך כלל, ומאפשר לו לנסוע מחוץ לאותה מדינה ולחזור אליה. מכיוון שהסיכוי של פליט להשיג דרכון ממדינת הלאום שלו (שממנה ביקשו מקלט) הוא לא סביר, הוא זקוק למסמך נסיעה כדי שיוכל לבצע בנסיעות בינלאומיות.

145 המדינות החברות באמנה בדבר מעמדם של פליטים מחויבות להנפיק מסמכי נסיעה לפליטים השוהים כדין בשטחן.<ref>לפי סעיף 28 לאמנה.</ref>

מסמכי נסיעה לפליטים הם חוברות דמויות דרכון. הכריכה שלהם נושאת את המילים "מסמך נסיעה" באנגלית ובצרפתית (ולרוב בשפת המדינה המנפיקה), וכן את תאריך אישור האמנה: 28 ביולי 1951. המסמכים היו במקור אפורים, אם כי מדינות מסוימות מנפיקות אותם כעת בצבעים אחרים, עם שני קווים אלכסוניים בפינה השמאלית העליונה של הכריכה הקדמית. נושאי מסמכים אלה נהנים מהטבות מסוימות על ידי החתומים על האמנה.

עם זאת, כיוון שמסמך נסיעה של פליטים אינו דרכון לאומי רגיל, המחזיק בו עשוי להיתקל בבעיות מסוימות מעת לעת, לעיתים עקב אי-היכרות של צוות חברת התעופה עם מסמכים כאלה.<ref>[https://thenewdaily.com.au/news/national/2019/07/01/emirates-italian-consulate-bungle/ Questions over refugee holiday process after Syrian family blocked after leaving Australia]</ref><ref>[https://www.hrw.org/news/2019/01/10/thailand-should-return-football-player-refugee-australia-not-bahrain Thailand Should Return Football Player Refugee To Australia, Not Bahrain]</ref><ref>[https://www.koamnewsnow.com/lifestyle/ryanair-apologizes-for-preventing-refugee-from-boarding-flight/1067639980 Ryanair apologizes for preventing refugee from boarding flight]</ref>

== דוגמאות למסמכי נסיעה לפליטים ==
<gallery>
קובץ:Front cover of a Canadian travel document issued to refugees under the 1951 convention.jpg|מסמך נסיעה לפליטים בקנדה
קובץ:Irish refugee travel document.png|מסמך נסיעה לפליטים באירלנד
קובץ:Japan Refugee Travel Document 2009.png|מסמך נסיעה לפליטים ביפן
קובץ:Australian Titres de Voyage Cover.jpg|מסמך נסיעה לפליטים באוסטרליה
</gallery>

== ראו גם ==
* דרכון ננסן, קודמו של מסמך הנסיעה לפליטים

==קישורים חיצוניים==

== הערות שוליים ==

קטגוריה:זכויות פליטים
קטגוריה:מסמכים בין-לאומיים בנושאי זכויות אדם
קטגוריה:האומות המאוחדות: אמנות והסכמים
קטגוריה:תעודות זיהוי
לבנית דימורפית

לבנית דימורפית (שם מדעי: Egretta dimorpha) היא מין של עוף מים בסוג לבנית ממשפחת האנפתיים החיה באיים קומורו, מדגסקר, מיוט, סיישל שבמערב האוקיינוס ההודי וכן בקניה וטנזניה, ולעיתים גם דרומה עד מוזמביק, לאורך ביצות מלוחות ואגני מים סמוכים לחופים למשל בין מנגרובים ובלגונות.

האנפה תוארה ב-1914 בידי החוקר הגרמני ארנסט הארטרט , כשבתחילה נחשבה עקב דמיונה לתת-מין של לבנית ים-סוף או של לבנית קטנה.

אורכה של האנפה 55–65 סנטימטרים, עם מוטת כנפיים של 86–104 סנטימטרים. גופה עוטה 2 הופעות: חלקם בעלי נוצות לבנות ברובו, כשהמקור והרגליים שחורים והעיניים וסביבתם צהובים וחסרי נוצות. אחרים בעלי כסות כחולה-שחורה למעט הרגליים והמקור וסביבתו גם צהובים.

אנפה זו מצויה לרוב בבדידות או בקבוצות קטנות המחפשות מזון לאורך החופים והיא מלקטת במקורה טרף של דגים, חרקים מימיים וסרטנים. בדומה לקרובותיה היא מקננת על עצים, כשבקן הנקבה מטילה 1 עד 3 ביצים.

==קישורים חיצוניים==

<gallery>
Madagaskarzilverreiger 02.JPG
Egret and ibis -Mida Creek mud flats, Kenya-8.jpg|אנפה דימורפית לצד מגלן קדוש אפריקאי
Dimorphic Egret RWD9.jpg
Dimorphic egret (Egretta dimorpha) white morph.jpg
Dimorphic Egret RWD2.jpg
</gallery>

קטגוריה:טקסונים שתוארו בידי ארנסט הארטרט
קטגוריה:בעלי חיים שתוארו ב-1914
קטגוריה:אנפתיים
קטגוריה:קניה: עופות
קטגוריה:סיישל: עופות
אנפית סוף ג'אווה

אנפית סוף ג'אווה (שם מדעי: Ardeola speciosa) היא מין של אנפה מהסוג אנפת אגם, החיה בחלק המזרחי של דרום-מזרח אסיה וברחבי איי הפיליפינים ואינדונזיה ברחבי ביצות של מים מתוקים ומלוחים, כשמספר אוכלוסיות נוהגות לנדוד. זוהי אנפה קטנה בעלת תפוצה רחבה שלא נמצא בסכנה בטבע.

==תיאור==
אנפה זו מגיעה לאורך ממוצע של 45 סנטימטרים והיא בעלת מבנה גוף עגלגל, רגליים קצרות יחסית צהובות וראש וצוואר רחבים כשאזור הלחיים והעיניים לבן וכך גם הסנטר. המקור ארוך וצהוב והכנפיים והגב כחולים-כהים מלמעלה, אך חלקם התחתון לבן. החזה והבטן לרוב לבנים ובחלק העליון מפוספסים בחום-כתום. פרטים בעונת הרבייה נצבעים בגוון כתום-אפרסק לאורך החזה והחלק העליון והאחורי של הראש והצוואר, אך חוזרים להיות דהויים לאחר מכן.

אנפה זו היא פעילת יום המחפשת טרף לאורך הביצות, לרוב סביב הצמחייה והיא נעה ביחידות, בזוגות או בקבוצות של לא יותר מ-4 פרטים. היא מחפשת במים טרף של דגים, צפרדעים, סרטנים וחרקי מים אותם היא חוטפת במכה מהירה של המקור.

האנפה מתרבה בביצות מיוני עד ספטמבר ומקננת בין הענפים בזוגות בודדים, אך היא חיה במושבות קטנות לצד מיני אנפות אחרות ובקן הנקבה מטילה 2 עד 3 ביצים.

==תת-מינים==
אנפה זו בעלת 2 תת-מינים:
* Ardeola speciosa continentalis
* Ardeola speciosa speciosa

== קישורים חיצוניים ==

== הערות שוליים ==

קטגוריה:בעלי חיים שתוארו ב-1821
קטגוריה:טקסונים שתוארו בידי תומאס הורספילד
קטגוריה:אנפתיים
קטגוריה:אינדונזיה: עופות
הפלישה לאיים הקוריליים

הפלישה לאיים הקוריליים (ברוסית: Курильская десантная операция, מבצע נחיתת איי קוריל) היה מבצע צבאי סובייטי, כחלק ממבצע סערת אוגוסט בימיה האחרונים של מלחמת העולם השנייה. מטרת המבצע הייתה לכבוש את האיים הקוריליים מהאימפריה היפנית.

==הצדדים הלוחמים==
===ברית המועצות===
* חזית המזרח הרחוק השנייה
** חיל הרובאים ה-87
*** דיוויזיית הרובאים ה-355
*** חטיבת הרובאים ה-2
*** חטיבת הרובאים ה-113
** אזור ההגנה של קמצ'טקה
*** דיוויזיית רובה 101
*** הגדוד הימי
*** גדוד ארטילריה הוביצר
*** דיוויזיית המרכב ה-128 (78 מטוסים)
* צ'י האוקיינוס השקט הסובייטי (פועל מבסיס הצי פול)
** 60 ספינות וכלי שיט
** גדוד מפציצי תעופה
** סוללה חוף ארטילרית

===האימפריה היפנית===
* ארמיית האזור החמישי היפני
** הארמייה ה-27
** * דיוויזיית חיל הרגלים ה-91 (בשומשו, פראמושיר ואונקוטן)
*** דיוויזיית חי"ר 89 (באיטורופ, קונאשיר ורכס קוריל הקטן)
*** גדוד טנקים 11 (בשומשו ופרמושירו)
*** גדוד ההגנה האווירית ה-31 (בשומשו)
*** גדוד מעורב 41 (במאטואה)
*** חטיבת חי"ר 129 (באורופ)

==מהלך הקרב==
המבצע התקיים בין 18 באוגוסט ל-1 בספטמבר. המתקפה בוצעה על ידי חיל הרובאים ה-87 של הארמייה ה-16 מחזית המזרח הרחוק השנייה.

ב-23 באוגוסט, 20,000 כוחות המצב היפניים באיים קיבלו הוראה להיכנע כחלק מהכניעה הכללית של יפן. עם זאת, חלק מהכוחות התעלמו מהפקודה והמשיכו להתנגד לכיבוש הסובייטי<ref name="Glantz"></ref>.

ב-1 בספטמבר, הונחתו כוחות סובייטים על קונשיר ושיקוטן שבדרום האיים הקוריליים. ב-4 בספטמבר, חיל הרובאים ה-87 כבש חמישה איים קטנים יותר. בהמשך, כבשו הכוחות הסובייטיים את שאר האיים הקוריליים ללא התנגדות נוספת.

האיים נותרו חלק מרוסיה לאחר התפרקות ברית המועצות, אך מעמדם המשפטי האמיתי נותר בסימן שאלה כחלק מהמחלוקת על האיים הקוריליים בין רוסיה ליפן.

==ראו גם==
* חוזה סנקט פטרבורג (1875)
* מלחמת רוסיה–יפן

==הערות שוליים==

קטגוריה:קרבות ברית המועצות במלחמת העולם השנייה
קטגוריה:קרבות יפן במלחמת העולם השנייה
קטגוריה:קרבות יבשתיים באסיה ובאוקיינוס השקט במלחמת העולם השנייה
קטגוריה:1945 בברית המועצות
קטגוריה:מלחמת העולם השנייה: 1945
קטגוריה:יחסי יפן–רוסיה
אוטו באום

אוטו באום (בגרמנית: Otto Baum; 15 בנובמבר 1911 – 18 ביוני 1998) היה קצין בוואפן אס אס בדרגת אוברפיהרר אשר פיקד על כוחות במהלך מלחמת העולם השנייה. הוא קיבל את עיטור את צלב האבירים של צלב הברזל עם עלי אלון וחרבות של גרמניה הנאצית.

== ביוגרפיה ==
באום נולד ב-15 בנובמבר 1911 בהכינגן, בן לסוחר. מ-1930 עד 1932, הוא למד שני סמסטרים של חקלאות באוניברסיטת הוהנהיים. ב-1937 הוא הצטרף לאס אס, וב-1 ביוני 1939 הוא מונה למפקד פלוגה 7 ברגימנט הרגלים לייבשטנדרטה אדולף היטלר. ב-3 במרץ 1941 הוא מונה שירת כמפקד גדוד ברגימנט הרגלים ה-3 בדיוויזיית הפאנצר אס אס ה-3, ופיקד עליו במהלך מבצע ברברוסה ובמהלך מבצע דמיאנסק. ב-26 בדצמבר 1941 הוא קיבל את עיטור הצלב הגרמני בזהב, וב-8 במאי 1942 הוענק לו עיטור צלב האבירים של צלב הברזל על הישגיו. לאחר מכן הוא שירת בצרפת ולאחר מכן שוב בחזית המזרחית, וב-22 באוגוסט 1943 קיבל תוספת עלי אלון לעיטור צלב האבירים של צלב הברזל. ב-30 בינואר 1944 הועלה לדרגת שטנדרטנפיהרר. מ-18 ביוני 1944 עד 1 באוגוסט 1944 פיקד על דיוויזיית הפאנצרגרנדיר אס אס ה-17, אשר לחמה בצרפת והתבלט עם יחידתו, במיוחד ב. מ-28 ביולי עד 23 באוקטובר 1944, פיקד באום על דיוויזיית הפאנצר אס אס ה-2, ולחם עימה בקרב פאלז, וב-2 בספטמבר 1944 קיבל תוספת חרבות לעיטור צלב האבירים של צלב הברזל. לאחר מכן הוא קיבל את הפיקוד על דיוויזיית הפאנצרגרנדיר אס אס ה-16 באיטליה ב-24 באוקטובר 1944. בסוף ינואר 1945 הוא הועבר להונגריה עם הדיוויזיה וב-8 במאי 1945 נכנע ליד ולקרמרקט בקרינתיה.

לאחר שחרורו מהשבי הבריטי בדצמבר 1948, עבד באום בתעשיית הטקסטיל. הוא נפטר בהכינגן ב-18 ביוני 1998.

== הערות שוליים ==

קטגוריה:מעוטרי צלב האבירים עם עלי אלון וחרבות
קטגוריה:מעוטרי הצלב הגרמני בזהב
קטגוריה:אנשי אס אס
קטגוריה:המערכה בנורמנדי: אישים
קטגוריה:גרמנים שנולדו ב-1911
קטגוריה:גרמנים שנפטרו ב-1998
פני הדור כפני הכלב

פני הדור כפני הכלב הוא ניב המופיע במשנה כחלק מתיאור של דור חוטא ורשע בעקבתא דמשיחא (לפני ימות המשיח): .

רש"י מציע שני פירושים לביטוי, האחד - כפשוטו, שדומים ממש לכלב; והאחר - כמשל, "שלא יתביישו זה מזה". פירוש נפוץ, שהביא הרב אלחנן וסרמן בשם רבי ישראל סלנטר, רואה את הביטוי כביקורת על הנהגה לקויה, שאינה מובילה את הציבור, אלא הציבור הוא שמוביל אותה. ההנהגה במטפורה זו נמשלת לכלב, שאמנם הולך לפני בעליו, אך ללא הרף מביט לאחור כדי לדעת לאן בעליו רוצה שילך.

הרב וסרמן הביא פירוש נוסף, שאותו ייחס לחפץ חיים בשם רבי יצחק מוולוז'ין:
:מטבעו של הכלב, שאם סוקלים אותו באבן, מיד הוא מתנפל על האבן לנשכה. בשעה שקם על ישראל איזשהו "המן" יש לדעת, כי הוא אינו אלא מקל השלוח מן השמים לחבוט בנו, וכדברי הכתוב: "הוי אשור שבט אפי" (ישעיה). אין שום טעם להילחם עם המקל, כי כלום חסרים מקלות בשמים. "הרבה שלוחים למקום". יש לנקוט באמצעים שמהשמים ימנעו מלהקים "מקלות" עלינו.

ברומן "תמול שלשום" כלל ש"י עגנון ביטוי זה באחד מרגעי השיא של רומן, בדרשתו של רבי גרונם יקום פורקן:

יושב ראש הכנסת, רובי ריבלין, התייחס בהרחבה לביטוי זה בנאומו, תוך שהוא מתאר את התנהגותו של כלבו להמחשת העניין.

==ראו גם==
*חבלי משיח
*עקבתא דמשיחא

==קישורים חיצוניים==

* הלל מאירס, [https://www.hidabroot.org/question/287867 מה הכוונה "פני הדור כפני הכלב"?], באתר "הידברות", 29 בדצמבר 2020
* [http://www.moreshet.co.il/web/alonparash/print.asp?codeClient=1193&id=28099&kod_gilon=6943 "פני הדור כפני הכלב"], באתר "מורשת"

==הערות שוליים==

קטגוריה:ניבים וביטויים חז"ליים
קטגוריה:כלבים בתרבות
שאהד 141

שאהד-141 (בפרסית: شاهد ۱۴۱) הוא כטב"ם תוצרת שאהד תעשיות תעופתיות מהתעשייה הצבאית האיראנית.

==פיתוח==
בדצמבר 2011 נפל בשטחה של איראן כטב"ם RQ-170 כשהוא שלם. חיל האוויר והחלל של משמרות המהפכה האסלאמית ביצע עליו הנדסה הפוכה ופיתח את סדרת הכטב"מים שאהד 141–191.

==מאפיינים==
לכטב"ם מוטת כנף של 4–6 מטרים. הוא טס במהירות של כ-185 קמ"ש בגובה של .

==שימוש מבצעי==
ב-10 בפברואר 2018 לאחר השעה 4:15 לפנות בוקר זיהה מערך הבקרה בחיל האוויר הישראלי כטב"ם איראני מסוג שהאד 141 שחדר לשטח ישראל באזור בית שאן. הכטב"ם שוגר מבסיס T-4 שבסוריה ויורט בהצלחה בשעה 4:30 על ידי מסוק קרב מדגם AH-64D אפאצ'י לונגבו "שרף". צה"ל אסף את שרידי הכטב"ם והעבירם לניתוח טכנולוגי. בהמשך פורסם שהכטב"מ האיראני שהופל נשא עליו חומר נפץ מסוג TNT במטרה לבצע פיגוע טרור ("כטב"ם מתאבד") או לשם העברתו לגורמי טרור באיו"ש. בעקבות החדירה פרץ עימות אווירי בין ישראל לסוריה ואיראן.

== גלריה ==
<gallery mode="packed" heights="150">
קובץ:IDF interception Iranian drones en route to Israel, February 2018. VIII.jpg|שרידי הכטב"ם
קובץ:IDF interception Iranian drones en route to Israel, February 2018. IX.jpg|שרידי הכטב"ם
קובץ:IDF interception Iranian drones en route to Israel, February 2018. III.webm|חדירת המל"ט לישראל ויירוטו
קובץ:Benjamin Netanyahu Drone 2018 (cropped).jpgראש ממשלת ישראל, בנימין נתניהו, אוחז בחלק מהכטב"ם
</gallery>

== ראו גם ==
* שאהד 197
* שאהד 129

== קישורים חיצוניים ==

* 

== הערות שוליים ==

קטגוריה:HESA: כלי טיס בלתי מאוישים
אנפית סוף הודית

אנפית סוף הודית (שם מדעי: Ardeola grayii) היא מין של אנפה מהסוג אנפת אגם, החיה בתת-היבשת ההודית בתחום שבין דרום איראן, הודו, סרי לנקה ועד בורמה. במראה היא דומה מאוד לאנפית הסוף. האנפה תוארה ב-1832 בידי החוקר ויליאם הנרי סייקס ונקראה לכבוד החוקר ג'ון אדוארד גריי. שמה העברי מגיע עקב חיותה קרוב לצמחי סוף ועקב הימצאה סביב הודו.

==תיאור==
האנפה מגיעה לאורך ממוצע של 45 עד 50 סנטימטרים, והיא בעלת צוואר קצר ועבה (אף שהוא נמתח מעט בקיץ) ומקור ארוך. ברוב השנה צבעה אפור-בהיר עם פנים, צוואר וחזה מפוספסים באפור-חום (בדומה לאנפה מסורטטת). בעונת הרבייה צבע האנפה משתנה לכהה יותר בגב ובכנפיים והנוצות האפורות מבריקות יותר, כשהפסים דוהים והרגליים מאדימות.

האנפה מצויה לאורך גדות נהרות ובריכות ובביצות טרופיות לאורך הודו וסביבתה. היא חיה ביחידות לרוב או בזוגות ומחפשת במים טרף של דגים, חרקים ודו-חיים. האנפה גם מהלכת על צמחי מים כדי להגיע לדגים במים עמוקים יותר והיא אף מפתה אותם בלחם להתקרב אליה. האנפות יכולות להיטרף בידי עופות דורסים גדולים כמו עיטם, ולעיתים נדבקים במחלות זיהומיות כמו קדחת מערב הנילוס או דלקת המוח היפנית.

== קישורים חיצוניים ==

== הערות שוליים ==

קטגוריה:טקסונים שתוארו בידי ויליאם הנרי סייקס
קטגוריה:בעלי חיים שתוארו ב-1832
קטגוריה:אנפתיים
קטגוריה:הודו: עופות
קטגוריה:איראן: עופות
נערה עם קעקוע דרקון (סרט, 2011)

פינצ'ר, קרייג ומארה בבכורה הצרפתית של הסרט בפריז
נערה עם קעקוע דרקון (באנגלית: The Girl with the Dragon Tattoo) הוא סרט מסוגת מותחן פסיכולוגי נאו-נואר משנת 2011 המבוסס על רומן מ-2005 בעל אותו השם מאת הסופר השוודי סטיג לרסון. הסרט בוים על ידי דייוויד פינצ'ר על בסיס תסריט מאת סטיבן זאיליאן. בסרט מככבים דניאל קרייג בתפקיד העיתונאי מיקאל בלומקוויסט ורוני מארה בתפקיד ליסבת סלאנדר. עלילת הסרט מתמקדת בחקירה אותה מבצע בלומקוויסט במטרה לגלות מה קרה לילדה ממשפחה עשירה שנעלמה 40 שנה קודם לכן. לשם כך בלומקוויסט מגייס את עזרתה של סלנאדר ההאקרית.

בשנת 2009 החלה חברת סרטי סוני בפיתוח הסרט במסגרת קופרודוקציה אמריקנית, בריטית, שוודית וגרמנית. לקח לחברה מספר חודשים להשיג את הזכויות על הרומן. כתיבת העיבוד הקולנועי לרומן ארכה מעל לשישה חודשים.

הקרנת הבכורה של הסרט התקיימה בלונדון באולם הקולנוע "Odeon Leicester Square" ב-12 בדצמבר 2011. הסרט, אשר הופק בתקציב של 90 מיליון דולרים, זכה להצלחה ביקורתית ומסחרית וגרף 232.6 מיליון דולרים בקופות. הסרט היה מועמד לפרסים רבים, וזכה, בין היתר, בפרס האוסקר לעריכה הטובה ביותר, בעוד שמארה הייתה מועמדת לזכות בפרס האוסקר לשחקנית הטובה ביותר על תפקידה בסרט.

== שחקנים ודמויות ==
* דניאל קרייג – בתפקיד מיקאל בלומקוויסט. אחד מהבעלים של המגזין השוודי "מילניום". בלומקוויסט מסור לחשיפת מקרי שחיתות של הממשל.
* רוני מארה – בתפקיד ההאקרית ליסבת סלאנדר ששרדה התעללות רגשית ומינית קשה.
* כריסטופר פלאמר – בתפקיד הנריק ואנגר. איש עסקים עשיר שמשלם עבור חקירה מקיפה במטרה לאתר את בת משפחתו הנעדרת.
* סטלאן סקושגורד – בתפקיד מרטין ואנגר, מנכ"ל חברת ואנגר תעשיות.
* סטיבן ברקוף – בתפקיד דירץ' פרודה, היועץ המשפטי של משפחת ואנגר.
* רובין רייט – בתפקיד אריקה ברגר. העורכת הראשית של המגזין "מילניום". השותפה העסקית והחברה של בלומקוויסט.
* יוריק ואן ווגנינגן – בתפקיד עורך הדין נילס ביורמן. האפוטרופוס החוקי של סלנאדר. ביורמן משתמש בעמדתו על מנת להתעלל ולאנוס את סלנאדר.
* יוזפין אספלונד – בתפקיד פרנילה בלומקוויסט, בתו של מיקאל.
* ג'ואלי ריצ'רדסון – בתפקיד הרייט ואנגר.
* גוראן וישניץ' – בתפקיד דראגן ארמנסקי.
* דונלד סאמפטר – בתפקיד חוקרת המשטרה מורל, אשר חקרה את מקרה היעלמותה של הרייט ואנגר.
* אולף פריברג – בתפקיד הנס-אריק ונרסטרום.
* ג'רלדין ג'יימס – בתפקיד ססיליה ואנגר.
* אמבת' דווידץ – בתפקיד עורכת הדין אניקה ג'יאניני, אחותו של מיקאל.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:סרטי להט"ב גרמניים
קטגוריה:סרטי להט"ב שוודיים
קטגוריה:סרטי להט"ב בריטיים
קטגוריה:סרטי אונס ונקמה
קטגוריה:סרטי מטרו גולדווין מאייר
קטגוריה:סרטי לסביות
קטגוריה:לונדון בקולנוע
קטגוריה:סרטי דייוויד פינצ'ר
קטגוריה:סרטי קולומביה
קטגוריה:סרטי להט"ב אמריקאיים
קטגוריה:סרטי 2011
קטגוריה:סרטים באנגלית
קטגוריה:סרטים זוכי פרס סאטורן: אימה
שלמה מעתוק

שלמה (סלמאן) מעתוק (המאה ה-18) היה אסטרונום ומשורר יהודי בבגדד, שפיוטיו משולבים בליטורגיות של יהודי עיראק.

== ביוגרפיה ==
שלמה מעתוק היה מפורסם בעיר בגדד בזכות הספרייה שברשותו שהייתה הגדולה ביותר בעיר. בספריה היו למעלה משבעת אלפים ספרים, כתבי יד ומודפסים.

הוא נודע ברחבי הקהילות היהודיות במזרח התיכון כאספן גדול של כתבי יד עבריים. היו ברשותו תרגומים לשפה הערבית של החומש, שיר השירים, מגילת רות, מגילת אסתר, מגילת איכה וספר דניאל.

מלבד הספרייה, הוא נודע כמלומד, משורר ומנהיג קהילה. רבים משיריו ששרדו, מספרים על סבלם של יהודי בגדאד בידיו של מושל עריץ. אחד משיריו המפורסמים ביותר, מספר כיצד נאלץ להסתתר בחמאם טורקי, כדי להימלט מרדיפות, ולאחר מכן עזב את בגדאד עם משפחתו לבצרה.

מעבודתו כאסטרונום שרדו כמה כתבי יד גאומטריים, כולל אחד בשילוב של פרשנות עם חיבור על האצטרולב.

שיריו אוחסנו באוספים של הספרייה הבריטית בלונדון. חלקם התפזרו מאז, אך רבים מהם נמצאים בספריית אוניברסיטת טורונטו.

== קישורים חיצוניים ==
* 
* 

קטגוריה:משוררים יהודים
מרינה אובסיאניקובה

מרינה אובסיאניקובה (ברוסית: Марина Овсянникова) היא אשת תקשורת רוסייה ומפיקת טלוויזיה שעבדה כעורכת במהדורת החדשות "ורמיה" של הערוץ הראשון ברוסיה. במרץ 2022 עלתה לכותרות כאשר הפריעה לשידורי מהדורת החדשות ומחתה כנגד הפלישה הרוסית לאוקראינה, על מעשיה נקנסה על ידי הרשויות.

==ביוגרפיה==
היא נולדה בעיר אודסה באוקראינה הסובייטית לאם רוסייה ואב אוקראיני. היא למדה באוניברסיטת קובאן ובאקדמיה הנשיאותית לניהול ציבורי ומשק לאומי. עבדה בחברה הממשלתית הרוסית לרדיו וטלוויזיה לפני שעברה לערוץ 1 הרוסי.

==מחאתה נגד הפלישה לאוקראינה==
ב-14 במרץ 2022, במהלך שידור חי של מהדורת החדשות "ורמיה" בערוץ 1 הרוסי, לעיני מיליוני צופים, הופיעה מאחורי מגישת החדשות יקטרינה אנדרייבה כשהיא מחזיקה בכרזה ובה המילים:

אובסיאניקובה צעקה:

האירוע נמשך שש שניות שלאחריהן נקטע השידור החי, וצפו בו כ-250 מיליון איש ברחבי העולם. אובסיאניקובה השאירה וידאו שהקליטה מראש והופץ בטלגרם, בו אמרה שהיא מתביישת לעבוד עבור התעמולה של הקרמלין. היא הייתה לעיתונאית הרוסייה הראשונה שמחתה בשידור טלוויזיוני חי, על אף שעשרים עיתונאים של רשת RT התפטרו כתגובה למלחמה.

יממה לאחר המקרה, פעיל בשם דניס זכארוב הפגין מחוץ למשרדי ערוץ 1 בליל 15 במרץ כדי להביע את תמיכתו בה. הוא עוכב על ידי המשטרה. נשיא אוקראינה וולודימיר זלנסקי הגיב לתקרית בהבעת תודה כלפיה באחד משידוריו ברשתות החברתיות.

אובסיאניקובה עצמה נלקחה לתחנת המשטרה שליד מרכז הטלוויזיה אוסטנקינו ונחקרה במשך 14 שעות, ללא אפשרות לפנות לסיוע משפטי. היא הואשמה בארגון תקרית ציבורית לא מאושרת, נקנסה בסכום של 30,000 רובלים ושוחררה. ברשויות החקירה הפדרליות מסרו כי היא תיחקר על הפצת מידע כוזב, ועלולה להישלח ל-15 שנות מאסר.

נשיא צרפת עמנואל מקרון הציע לה מקלט מדיני בשגרירות הצרפתית במוסקבה, אך היא דחתה את ההצעה, והעדיפה להמשיך לדווח מרוסיה.

לדברי אובסיאניקובה, לא היו לה תוכניות לעזוב את רוסיה. באפריל 2022 היא החלה לעבוד עבור העיתון הגרמני "די ולט" ככתבת פרילנסרית שתדווח מרוסיה ומאוקראינה לעיתון ולערוץ הטלוויזיה שלו.

בראיון לאתר האינטרנט של יוזמת "פָּנֶיהָ של הדמוקרטיה" (באנגלית: Faces of Democracy initiative), אמרה אובסיאניקובה שהיא רואה בעצמה פטריוטית שהחליטה באופן ספונטני להתקומם נגד מלחמה שלדעתה לרוסיה לא הייתה זכות להתחיל. היא הוסיפה שדור שלם גדל עם התעמולה של פוטין, המאפשרת לעשות "זומביפיקציה" של העם הרוסי, ומולדתה הפכה למדינה טוטליטרית, הנסגרת יותר ויותר בפני העולם שבחוץ.

ביולי 2022 הפגינה בהפגנת יחיד מול חומות הקרמלין במוסקבה, כשנשאה שלט המגנה את פוטין ואת המלחמה. היא החזיקה כרזה שבה נכתב "פוטין הוא רוצח. החיילים שלו פשיסטים. 352 ילדים מתו. כמה עוד צריכים למות כדי שתפסיק?". כתגובה נעצרה על ידי משטרת רוסיה. היא עמדה בפני כתב אישום פלילי לאחר ששירותי הביטחון של רוסיה פשטו על ביתה. היא הואשמה בהפצת מידע כוזב על הצבא הרוסי, במסגרת חוק חדש שאימץ הקרמלין לאחר תחילת המלחמה באוקראינה<ref></ref>.

באוגוסט 2022 הושמה אובסיאניקובה במעצר בית לקראת משפט באשמת הפצת ידיעות כוזבות אודות הצבא הרוסי. ב-3 באוקטובר נמסר שהיא ברחה מהמעצר, וככל הנראה לקחה איתה את בתה בת ה-11, וב-17 באוקטובר מסר עורך דינה שאובסיאניקובה יצאה מרוסיה, ונמצאת "תחת ההגנה של מדינה אירופית".

==חיים אישיים==
אובסיאניקובה חיה במוסקבה, והייתה נשואה לבמאי ברשת RT, שנפרדה ממנו. לשניים שני ילדים.

==קישורים חיצוניים==

* 

==הערות שוליים==

קטגוריה:סגל ערוץ 1 הרוסי
קטגוריה:מפיקי טלוויזיה רוסים
קטגוריה:עורכות
קטגוריה:רוסיות שנולדו ב-1978
ג'וד היל

ג'וד היל (באנגלית: Jude Hill; נולד ב-1 באוגוסט 2017 ) הוא שחקן צפון אירי. ידוע בשל תפקידו כבאדי בסרט בלפסט, עליו זכה בפרס בחירת המבקרים לשחקן הצעיר הטוב ביותר.

== ביוגרפיה ==
היל נולד בגילפורד, כפר במחוז דאון ליד ארמה לשונין ודריל.<ref></ref> יש לו אחות ואח קטנים.<ref></ref>

היל עשה את הופעת הבכורה שלו בסרט העלילתי "בלפסט" של קנת בראנה. סיפורו של הסרט מסופר בעיקר דרך עיניו של דמותו של היל, באדי. היל היה בן 9 כשהוא לוהק לתפקיד הראשי בסרט מתוך 300 שחקנים צעירים שנבחנו, בן 10 כשהצילומים התרחשו ובן 11 כשהסרט יצא לאור ב-2021.<ref></ref>

היל גם שיחק את התפקיד הראשי בסרט הקצר על מלחמת העולם השנייה "Rian", שיצא לאור בפסטיבל הסרטים CineMagic ב-2021.<ref></ref>

באוקטובר 2022 פורסם כי היל ישתף פעולה בשנית עם בראנה, הפעם בעיבוד קולנועי לספר "תעלומת הרצח במסיבה" של אגאתה כריסטי, אותו יביים בראנה. הסרט צפוי לצאת לאקרנים בספטמבר 2023.

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! הערות
|-
|2021
| בלפסט
| באדי
|
|-
|2023
|רדופים בוונציה
|לאופולד פרייר
|מועמד פרס אגודת מבקרי הקולנוע של סן דייגו להופעת הנוער הטובה ביותר (לשחקן מתחת לגיל 18) <small>(2023)</small>
|-
|TBA
|Holland, Michigan
|
|
|-
| 
| Mandrake
| לוק
|
|-
|}

=== טלוויזיה ===
{| class="wikitable sortable"
! שנה
! סדרה
! תפקיד
! הערות
|-
| 2022
| רצח לפי הספר
| סם בלקיסטון
| תפקיד ראשי; 6 פרקים
|-
|}

== קישורים חיצוניים ==

== הערות שוליים ==

קטגוריה:שחקנים ילדים בריטים
קטגוריה:שחקני קולנוע וטלוויזיה צפון אירים
קטגוריה:בריטים שנולדו ב-2010
קבוצת התמיכה הגרמנית בסומליה

קבוצת התמיכה הגרמנית בסומליה (בגרמנית: Deutsche Unterstützungsverband Somalia או בקיצור DtUstgVbd Somalia) היה כוח מיוחד של הבונדסוור אשר שימש ככוח שמירת שלום של האו"ם במהלך מלחמת האזרחים בסומליה.

==היסטוריה==
ב-12 באוגוסט 1992 קיבלה ממשלת גרמניה החלטה לסייע בסיום מלחמת האזרחים בסומליה. עוד באותו החודש נפרסו חיילים גרמנים מהקורפוס ה-2 בסומליה כחלק ממבצע האו"ם הראשון בסומליה. בחודשים הראשונים הכוח השתתף בפעילות הומניטרית בלבד, אולם בדצמבר קיבל סמכות מהאו"ם לאכוף את שמירת השלום, להחרים נשק לא חוקי ולנטרול מוקשים.

ב-12 באפריל 1993 הגיש האו"ם בקשה לממשלת גרמניה לשלוח כוחות גם למבצע האו"ם השני בסומליה. ב-21 באפריל אישרה ממשלת גרמניה לשלוח חיילים לסומליה, וב-23 ביוני אושרה ההחלטה בידי בית המשפט החוקתי הפדרלי של גרמניה. ב-2 ביולי הוגשה ההצעה בפני הבונדסטאג, שאישר אותה ברוב של 337 קולות מול 185. החיילים שנשלחו לסומליה היו מתנדבים שעברו הכשרה מיוחדת בלוחמה מדברית. החיילים הוטסו למוגדישו ומשם המשיכו ברכב אל בסיס הכוח בבלדוויין. אזור בלדוויין נבחר בקפידה מכיוון שהיה אזור רגוע יחסית, וכן אזור שגרמניה כבר הייתה מעורבת בפיתוחו בעבר, כך שהגרמנים כבר היו מוכרים שם. הכוח הראשון כלל 1,725 לוחמים בפיקודו של אוברסט הלמוט הארף. בהמשך הוחזרו החיילים הללו לגרמניה, והוחלפו ב-1,300 חיילים חדשים בפיקודו של הולגר קמרהוף.

החיילים הגרמנים השתתפו בעיקר בפעילויות הומניטריות כמו איסוף נשק וטיהור מים, אך גם סייעו בהכשרת כוחות משטרה מקומיים. הגרמנים היו ידידותיים מאוד, ולא פתחו באש כל עוד לא הותקפו. אי לכך הם היו פופולריים מאוד בקרב המקומיים.

בתחילת 1994 החלו כוחות האו"ם לעזוב את סומליה. ב-23 במרץ עזבו אחרוני החיילים הגרמנים את הארץ, אולם כוחות של הדויטשה מרינה נותרו בחופי הארץ.

== גלריה ==
<gallery widths=200 heights=150>
קובץ:TPz Fuchs of the Bundeswehr in Somalia.JPEG|חיילים גרמנים בונים באר
קובץ:German UN Soldiers during UNOSOM II 1993.jpg|צנחנים גרמנים בסומליה
קובץ:Deutsche Soldaten Somalia 1993.jpg|חיילים גרמנים במאטאבאן 
קובץ:SomaliaMatabanEinwohner.jpg|אזרחים סומלים מודים לחיילים הגרמנים 
</gallery>

==קישורים חיצוניים==
* [https://web.archive.org/web/20070926215620/http://www.rhein-main.net/sixcms/detail.php?template=themen_artikel_archiv&_rubrik=Geschichte&_id=1236026 כתבה במגזין הבונדסוור]

קטגוריה:יחידות הבונדסוור
קטגוריה:כוחות שמירת שלום בין-לאומיים
קטגוריה:סומליה: היסטוריה
אנפית סוף סינית

אנפית סוף סינית (שם מדעי: Ardeola bacchus) היא מין של אנפה מהסוג אנפת אגם החיה במזרח אסיה לרבות בסין והיא קרובתה של אנפית סוף הודית, הדומה לה מאוד.
== מאפיינים ==
האנפה בעלת גוף עגלגל וצוואר רחב וקצר ומקור ארוך בצבע אפור-צהוב עם קצה שחור. אורכה של האנפה כ-47 סנטימטרים בממוצע, כאשר הזכרים גדולים מעט מהנקבות. צבע האנפה חום-אפור מסורטט ברוב השנה, כשבעונת הרבייה הצבעים משתנים לאדום-ורוד כהה לאורך הגב והכתפיים, הכנפיים כחולות כהות והראש והצוואר חומים-אדומים. הרגליים צהובות ובעלות אצבעות ארוכות.

האנפה חיה ברחבי מזרח אסיה, סביב האזור הממוזג או האזור הסובטרופי עד לגבולות הארקטיים, לרבות בסין, בצפון הודו במדינת אסאם, במיאנמר וביפן ולעיתים מצויה גם דרומה יותר בדרום-מזרח אסיה, וגם נראתה באפריל 2021 בגן הבוטני בירושלים (תצפית ראשונה לישראל). אנפה זו שוכנת לאורך ביצות ובריכות של מים מתוקים ומלוחים ומתחבאת לרוב בין הצמחייה. היא מקננת בקבוצות קטנות על העצים או השיחים ובקן מטילה 3 עד 6 ביצים כחולות-ירוקות.

האנפה ניזונה מטרף של דגים קטנים, צפרדעים, סרטנים, זוחלים קטנים וחרקים המצויים במים או על הגדות.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1855
קטגוריה:טקסונים שתוארו בידי שארל לוסיאן בונפרטה
קטגוריה:אנפתיים
קטגוריה:סין: עופות
טוני רדקין

סר אנטוני "טוני" דייוויד רדקין (; 10 בנובמבר 1965) הוא אדמירל בצי הבריטי המשמש כראש מטה ההגנה מאז 30 בנובמבר 2021.

==ביוגרפיה==
רדקין נולד באולדהאם ב-10 בנובמבר 1965. ב-20 באוקטובר 1990 הוא התגייס לצי הבריטי. ב-1 בנובמבר 1996 הוא הועלה לדרגת לוטננט קומנדר. ב-2003 הוא מונה למפקד הפריגטה אה"מ נורפוק, וב-2006 מונה למפקד כוח משולב בריטי-אמריקני. ב-30 באוגוסט 2011 הוא הועלה לדרגת קומודור. באוקטובר 2011 הוא מונה למפקד בסיס הצי המלכותי בפורטסמות'. ב-3 בדצמבר 2014 הועלה לדרגת אדמירל משנה. במרץ 2016 הוא מונה למפקד פיקוד הכוחות המשותפים. ב-27 במרץ 2018 הוא הועלה לדרגת תת-אדמירל ומונה ללורד הימי השני (סגן מפקד הצי).

ביוני 2019 הוא מונה ללורד הים הראשון. באותה שנה הוא יזם רפורמה מקיפה בצי המלכותי. במהלך כהונתו נכנסו לשירות הצי שתי נושאות מטוסים חדשות ונושאת מטוסים אחת הועברה לשירות מבצעי במרחב האינדו-פסיפי. רדקין היה איש מפתח בארגון ברית צבאית חדשה עם ארצות הברית ואוסטרליה: AUKUS. חלקו המרכזי בהסכם העלה את ערכו בעיני ראש הממשלה בוריס ג'ונסון, והשפיע על החלטתו לקדם אותו בתפקיד. ב-2021 הוא הורה לנושאת המטוסים אה"מ אליזבת' לשוט דרך מצר טאיוואן כדי להדגיש את המחויבות של בריטניה לריבונות של טאיוואן ולהרתיע את הרפובליקה העממית של סין מפני כוונות תוקפניות כנגדה.<ref></ref> בשנת 2021 הוא סיים את התפקיד ובמקומו מונה בן קיי.

ב-7 באוקטובר 2021 הכריז ראש ממשלת בריטניה בוריס ג'ונסון כי רדקין יחליף את ניק קרטר בתפקיד ראש מטה ההגנה, המפקד העליון של הכוחות המזוינים של בריטניה. ג'ונסון בחר ברדקין בשל המוניטין שלו כחדשן ורפורמטור, וזאת בניגוד לעמדת בכירי משרד ההגנה שהעדיפו את הגנרל פטריק סנדרס.

בשנה הראשונה לכהונתו של רדקין התחלפו שלושה ראשי ממשלה, שני ריבונים ופרצה במלוא עוזה מלחמת אוקראינה–רוסיה. בריטניה עמדה לימין אוקראינה מפרוץ הלחימה, סיפקה לה מודיעין קצה ותחמושת רבה במלחמתה נגד הצבא הרוסי. השריון והמערכים הרקטיים שסיפקה בריטניה לצבא האוקראיני השפיעו משמעותית על מהלך הלחימה.

בצל המלחמה באוקראינה ומלחמת חרבות ברזל, רדקין קרא להגדלה משמעותית של תקציב הביטחון ולחיזוק כוחות הביטחון נוכח גדילתן של סכנות מכל רחבי העולם לביטחונה הלאומי של בריטניה.<ref></ref> במהלך התקיפה האיראנית על ישראל חיל האוויר הבריטי השתתף במאמצי היירוט של צי הכטב"מים ומטחי הטילים שאיראן ירטה משטחה לעבר ישראל. לאחר מכן שוחח רדקין על שיתוף הפעולה עם הרמטכ"ל הרצי הלוי שהודה לו על התמיכה הבריטית במהלך המתקפה.

==קישורים חיצוניים==

* 
* [https://www.royalnavy.mod.uk/~/media/royal%20navy%20responsive/documents/profiles/radakin%20tony.pdf טוני רדקין], באתר הצי המלכותי
* [https://www.nato.int/cps/en/natohq/who_is_who_190094.htm טוני רדקין], באתר נאט"ו
* [https://www.gov.uk/government/people/tony-radakin טוני רדקין], באתר GOV.UK 

== הערות שוליים ==

קטגוריה:אדמירלים בריטים
קטגוריה:ראש מטה ההגנה (הממלכה המאוחדת)
קטגוריה:מסדר האמבט: אבירים וגבירות מפקדים
קטגוריה:בריטים שנולדו ב-1965
אנפית סוף מלגשית

אנפית סוף מלגשית (שם מדעי: Ardeola idae) היא מין של אנפה מהסוג אנפת אגם החיה במזרח אפריקה במדינות: קניה, טנזניה, אוגנדה, רואנדה וזמביה ובסיישל, בעיקר באלדברה ובמדגסקר שבאוקיינוס ההודי והיא מצויה בסכנת הכחדה בטבע. האנפה תוארה בידי החוקר הגרמני גוסטב הארטלאוב .

האנפה מגיעה לאורך 45 עד 50 סנטימטרים ולמשקל 250 עד 350 גרם בממוצע, ללא הבדלים גדולים בין הזכרים והנקבות. היא בעלת נוצות חומות-אדמדמות מסורטטות על גופה כשהראש והכיפה חומים-שחורים והמקור הארוך אפור-צהוב ובסיסו עירום מנוצות. בעונת הרבייה משנה האנפה את גווניה ללבן לאורך הגוף, כשהפנים כחולות וגם תחילת המקור בעוד העיניים צהובות. הרגליים גם צהובות וקצרות יחסית והצוואר לבן בעל נוצות זקורות רבות לאורכו בעת הרבייה. 

האנפה מצויה ברחבי ביצות, בריכות, גדות נהר, אגמים ושדות אורז ובמספר מקומות גם לאורך חופי ים, יערות מנגרובים ולגונות עד לגובה 1,800 מטרים. האנפות החיות במדגסקר נוהגות לנדוד צפונה עד למזרח אפריקה וחזרה כשהפרטים הלא-בוגרים אינם נודדים. זוהי אנפה החיה לבדה ותתקוף פולשים, אף שבעת הרבייה היא מתקהלת עם אנפות נוספות. היא מחפשת מזון סמוך למים או בין הצמחים הנמוכים ומהם חוטפת דגים, סרטנים וחרקים מימיים. 

בתורה היא עלולה להיטרף בידי נחשים גדולים ותנינים. עם זאת האיום העיקרי שלה כיום הוא פגיעה מצד האדם, אשר הורס את בתי גידולה לטובת פעילות חקלאית, הורס ביצות ופוגע בתהליך הרבייה. בנוסף האנפה נמצאת בתחרות גוברת עם אנפית סוף, המצליחה להסתגל בהצלחה ומתחרה איתה על משאבים משותפים.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1860
קטגוריה:טקסונים שתוארו בידי גוסטב הארטלאוב
קטגוריה:אנפתיים
קטגוריה:מדגסקר: עופות
קטגוריה:קניה: עופות
אנה לירינג

אנה לירינג (בגרמנית: Anna Lühring; 3 באוגוסט 1796 – 25 באוגוסט 1866) הייתה גרמנייה אשר התחזתה לגבר, התגייסה ל, והפכה לגיבורה עממית בגרמניה.

==ביוגרפיה==
לירינג נולד בברמן ב-3 באוגוסט 1796. היא הייתה בתו של נגר. במהלך מלחמת הקואליציה השישית שטף גל של לאומיות את גרמניה. לברמן הגיעה המלחמה כאשר כוחותיו של הגנרל פרידריך קרל פון טטנבורן נכנסו אל העיר. בעקבות מותה של אלאונורה פרוכסקה, החליטה לירינג להתגייס ל ולהשתתף במלחמה. ב-13 בפברואר 1814 היא לבשה את בגדיו של אחיה, והתגייסה לפרייקור של ליצו כגבר בשם אדוארד קרוזה. היא השתתפה בקרבות נגד הצרפתים עד סיום המלחמה, ולאחר מכן חזרה עם החיילים לברלין. 

לאחר שנודעה זהותה האמיתית נאלצה לעזוב את הצבא, אולם הפכה לגיבורה עממית ולאורחת קבועה בסלוני החברה הגבוהה ובחצר המלוכה. בהוראתו של ראש העיר יוהאן שמידט, היא חזרה לעיר הולדתה ברמן והתקבלה שם בכבוד רב ב-4 בפברואר 1815. זמן קצר לאחר מכן היא עברה להמבורג, וב-1821 נישאה למלצר בשם יוהאן לוקס. ב-1832 מת בעלה, והיא מצאה את עצמה ללא הכנסה. היא חיה בעוני עד שנת 1860, אז הסכימה עיר הולדתה להעניק לה קצבה שממנה התפרנסה עד מותה ב-25 באוגוסט 1866.

הן בהמבורג והן בברמן יש כיום רחובות על שמה.

==קישורים חיצוניים==

* [https://portal.dnb.de/opac.htm?method=simpleSearch&query=122372964 אנה לירינג], בספרייה הלאומית הגרמנית
* [https://www.epoche-napoleon.net/bio/l/luehring.html אנה לירינג], באתר EPOCHE NAPOLEON

קטגוריה:אנשי צבא פרוסים
קטגוריה:אנשי צבא במלחמות נפוליאון
קטגוריה:נשים גרמניות
קטגוריה:לוחמות קרוסדרסריות
קטגוריה:ילידות 1796
קטגוריה:גרמנים שנולדו ב-1796
קטגוריה:נפטרות ב-1866
קטגוריה:גרמנים שנפטרו ב-1866
רומן מנסינלי

רומן מנסינלי (בלוקסמבורגית: Romain Mancinelli; נולד ב-19 ביוני 1959) הוא גנרל לוקסמבורגי בדימוס, אשר שימש כראש ההגנה (מקביל לרמטכ"ל) של צבא לוקסמבורג בין השנים 2014–2017.

==ביוגרפיה==
מנסינלי נולד ב-19 ביוני 1959, וב-16 באוגוסט 1978 התגייס לצבא לוקסמבורג. הוא למד באקול רויאל מיליטר בבריסל וסיים את לימודיו ב-1982. ב-2008 הוא מונה למפקד הבסיס הצבאי של לוקסמבורג בדיקירך (הבסיס על שם הדוכס הגדול ז'אן), וב-1 בדצמבר 2014 הועלה לדרגת גנרל ומונה לראש ההגנה (מקביל לרמטכ"ל) במקום מריו דאובנפלד. הוא שימש בתפקיד עד 29 בספטמבר 2017, אז פרש מהצבא והוחלף בידי אלן דושן.

==קישורים חיצוניים==

* [https://www.armee.lu/organisation/personnel/personnel-cle/biographie-du-colonel-pascal-ballinger רומן מנסינלי], באתר צבא לוקסמבורג
* [https://www.nato.int/cps/en/natohq/who_is_who_116395.htm?selectedLocale=en רומן מנסינלי], באתר נאט"ו

קטגוריה:לוקסמבורגים
קטגוריה:מפקדי צבאות סדירים בעת החדשה: אישים
קטגוריה:לוקסמבורג: צבא וביטחון
קטגוריה:ילידי 1959
היינריך רוצו, נסיך רויס-פלאואן

היינריך רוצו, נסיך רויס-פלאואן (; 24 במאי 1950 - 29 באוקטובר 1999) היה נסיך מבית רויס אשר עבד כאדריכל. התפרסם בעיקר בשל נישואיו לזמרת השוודית אנני-פריד לינגסטד, חברת להקת אבבא.

==ביוגרפיה==
היינריך נולד בלוצרן ב-24 במאי 1950. אביו היה היינריך אנציו, נסיך רויס-פלאואן, מנסיכות רויס הקו הצעיר. אמו הייתה לואיז פיירון, ברונית שוודית ממוצא צרפתי. בפברואר 1954 התגרשו הוריו. אביו התחתן מחדש עם הרוזנת פדורה פון פוקלר-גרודיץ, ואמו התחתנה עם תיאודור אנקרקרונה, בעל אדמות בסקניה ובאופלנד. בילדותו, התגורר היינריך לסירוגין אצל סבו הנסיך היינריך הארי ברומא ואצל אמו בשוודיה. בשוודיה הוא למד אדריכלות והתערה באצולה המקומית. הוא הפך לידידו של קרל השישה עשר גוסטב, מלך שוודיה ולבן לווייתו לציד. 

לאחר שהתבגר, עבר היינריך להתגורר בטירה בפריבור שהייתה שייכת למשפחתו. ב-1989 נפטרה אמו והוא ירש חלק מנכסיה בשוודיה. ב-29 באוקטובר 1999 נפטר היינריך מלימפומה.

==משפחתו==
ב-1974 נישא היינריך לנורווגית מטה רינדי. ב-2 ביוני 1977 היא ילדה לו תאומות:
* הנרייטה, נסיכת רויס-פלאואן 
* פאולינה, נסיכת רויס-פלאואן
ב-1986 התגרשו היינריך ומטה, והיינריך נישא לזמרת השוודית אנני-פריד לינגסטד, חברת להקת אבבא.

==קישורים חיצוניים==
* 

קטגוריה:נסיכים גרמנים
קטגוריה:ילידי 1950
קטגוריה:נפטרים ב-1999
צ'ורגו

צ'ורגו (בהונגרית: Csurgó) היא עיר במחוז שומוג' שבדרום מערב הונגריה. מבחינה מנהלית היא מרכז של נפה.

קיימות עדויות על יישוב באזור עוד בתקופה הפרהיסטורית. בתקופת האימפריה הרומית דרכו עבר כביש שמקשר את פאנוניה לים האדריאטי. היישוב הוזכר בכתובים כבר בשנת 1019. תקופה מסוימת הוא היה שייך לצלבנים ואחר כך עבר לשליטת המסדר הריבוני הצבאי של מלטה. לפי המסורת בלה הרביעי, מלך הונגריה נמלט דרך העיירה לאחר הפסד בקרב מוהי. בשנת 1405 זיגיסמונד, קיסר האימפריה הרומית הקדושה נתן ליישוב זכויות "עיר שוק". בתקופת הונגריה העות'מאנית היישוב התרוקן מהתושבים.

בתחילת המאה ה-18 העיירה הייתה זניחה והייתה שייכת למשפחת פסטטיקס. הם החליטו לפתח את האזור ועודדו התיישבות באזור. בשנת 1850 צ'ורגו חזרה להיות "עיר שוק". בשנת 1872 היישוב חובר למערכת מסילת ברזל.

כיום העיר מהווה מרכז של נפת צ'ורגו בו ממוקם גם כפר ברזנצה שהוא היישוב השני בגודלו בנפה.

==הקהילה היהודית==
במקום הייתה קיימת קהילה יהודית. בשנת 1753 בה נולד מרדכי בנט.

== ילידי המקום ==

* שמו נאג'<nowiki/> (במקור נויהאוז, 1881 – 1940) היה סופר, עיתונאי, עורך יהודי-הונגרי.

==ערים תאומות==
לצ'ורגו הסכמי ערים תאומות עם הערים הבאות:
* 
* 
* 
* 
* 
* 

==קישורים חיצוניים==

* 

==הערות שוליים==

קטגוריה:הונגריה: ערים
קטגוריה:מחוז שומוג'
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
גרנד קניון (סרט, 1991)

גרנד קניון (באנגלית: Grand Canyon) הוא סרט דרמה אמריקאי משנת 1991 בבימויו של לורנס קסדן, עם קווין קליין, דני גלובר, מרי מקדונל וסטיב מרטין בתפקידים הראשיים.

התסריט נכתב על ידי לורנס ומג קסדן ומתאר בעיות של אנשים הגרים בעיר לוס אנג'לס ועסוקים בהישרדות יומית נוכח האלימות והפשע בעיר. מסוק משטרתי טס כל הלילה מעל העיר ומאיר בזרקור חזק את המקומות הרוויים בפשע ובאלימות. בעיותיהם מתגמדות בסוף הסרט כשהם מבקרים בגרנד קניון הענק והמדהים המגמד את בעיותיהם.

לורנס ומג קסדן היו מועמדים לפרס אוסקר לתסריט המקורי הטוב ביותר, לפרס גלובוס הזהב לתסריט הטוב ביותר ולפרס גילדת הכותבים של אמריקה.

לרנס קסדן זכה בפרס דב הזהב לסרט הטוב ביותר בפסטיבל הסרטים הבינלאומי בברלין.

==תקציר העלילה==
מאק (קווין קליין) הוא עורך דין בעל משרד גדול לענייני הגירה בלוס אנג'לס. הוא נשוי לקליר (מרי מקדונל) ולהם בן בוגר בשם רוברטו (ג'רמי סיסטו). דייוויס (סטיב מרטין) הוא חברו הקרוב, מפיק סרטי פשע ואלימות מצליחים.

שניהם צופים במשחק כדורסל של הלייקרס בסופו נפרד מאק מדייביס וחברתו ואנסה (שרה טריגר) ובגלל פקק תנועה הוא בוחר לעשות קיצור דרך שעובר בשכונה רוויית פשע. שם מתקלקל רכבו והוא מזמין גורר. קבוצת אפרו-אמריקאים עוצרים לידו ומתגרים בו. הוא מרגיש סכנה לחייו אבל למקום מגיע הגורר סיימון (דני גלובר) גם הוא אפרו אמריקאי שיודע לדבר בנחת עם ראש הכנופיה והם עוזבים את המקום. מאק מודה לסיימון על שהציל את חייו ומכאן מתפתחת ידידות בין שניהם למרות הבדלים בגזע, השכלה ומצב כלכלי.

סיימון הוא גרוש ויש לו בת חירשת שנמצאת במוסד איתה הוא מתקשר באמצעות מכשיר אלקטרוני. הוא תומך גם באחותו דבורה (טינה ליפורד) שגרה בסביבה רווייה באלימות קשה ובנה אוטיס (פטריק מאלון) מתחבר עם עבריינים.

קליר מחפשת משמעות לחייה, היא בת 50, בנה רוברטו (ג'רמי סיסטו) עומד לעזוב את הבית והיא כמהה לילד. באחד הימים היא מגלה תינוקת נטושה ולוקחת אותה לביתה ומטפלת בה. בהוראת מאק היא מוסרת אותה למשטרה אבל עם הזמן נכנע לה מאק והם מאמצים את התינוקת. קליר רואה את מציאת התינוקת והצלת מאק כהתערבות אלוהית.

דייביס שמתפרנס יפה מסרטי אלימות נפצע קשה כאשר שודד יורה ברגלו בניסיון שוד ונשאר צולע לתמיד. הוא מנתק את קשריו עם ואנסה ומפסיק להפיק סרטי אלימות.

למאק יש מערכת יחסים קצרה עם די (מרי-לואיז פארקר) שעובדת אצלו ומפתחת צפיות ממנו אבל הוא מסרב להמשיך והיא עובת את המשרד.

מאק מחבב את סיימון ועוזר לו. הוא עוזר לו להעביר את אחותו וילדיה לשכונה טובה יותר וכן מכיר לו עובדת אפרו אמריקאית בשם ג'יין (אלפרה וודארד) שהופכת לבת זוגו.

בסוף מגיעים כולם לגרנד קניון וצופים בהשתאות על הקניון האדיר הזה שלעומתו מתגמדים בעיותיהם היומיומיות.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|קווין קליין
|מאק
|עו"ד
|-
|דני גלובר
|סיימון
|
|-
|סטיב מרטין
|דייוויס
|מפיק
|-
|שרה טריגר
|ואנסה
|חברתו של דייוויס
|-
|מרי מקדונל
|קליר
|אשתו של מאק
|-
|מרי-לואיז פארקר
|די
|
|-
|אלפרה וודארד
|ג'יין
|
|-
|ג'רמי סיסטו
|רוברטו
|
|-
|טינה ליפורד
|דבורה
|אחותו של סיימון
|-
|פטריק מאלון
|אוטיס
|אחיינו של סיימון
|}

==קישורים חיצוניים==

קטגוריה:סרטי 1991
קטגוריה:סרטים באנגלית
קטגוריה:סרטי פוקס המאה ה-20
קטגוריה:סרטי דרמה אמריקאיים
קטגוריה:סרטים העוסקים בגזע ומוצא אתני
קטגוריה:סרטי פשע אמריקאיים
זאב פרוש

זאב פרוש (1901, ה'תרס"א– 1 במאי 1954, כ"ח בניסן ה'תשי"ד) שימש במשך כשלושה עשורים כמורה וכמנהל בבית הספר "נצח ישראל" שבעיר חיפה, ולאחר מכן כיהן בהנהלת מחלקת החינוך של העירייה עד מותו. במקביל לעבודתו החינוכית, היה בין מייסדי קריית מוצקין וכיהן כחבר המועצה שלה, וכן פעל ב"הגנה" כחבר מפקדת הנפה.

==ביוגרפיה==
נולד בירושלים בשנת 1901, ליונה, בת יעקב גולדמן, ולנפתלי, בן למשפחת פרוש, שראשה היה מתלמידי הגר"א, שעלו לארץ ישראל בתחילת המאה ה-19.

למד בישיבת "עץ החיים" בירושלים, והוסמך לרבנות על-ידי הרב צבי פסח פרנק. לאחר לימודיו בישיבה עבר ללמוד בבית המדרש למורים בפתח תקווה, שם הוסמך להוראה. 

ב־1924 עבר לחיפה והצטרף לסגל ההוראה בבית הספר "נצח ישראל", תוך שהוא מסייע לד"ר בנימין מנשה לוין בעבודת העריכה במפעל ההוצאה לאור "אוצר הגאונים". שימש במשך כשלושה עשורים כמורה וכמנהל, ולאחר מכן כיהן בהנהלת מחלקת החינוך של העירייה עד מותו. בנוסף פרסם מספר מאמרים בנושאי חינוך.

לאחר נישואיו והולדת בניו, העתיקה המשפחה את מגוריה מחיפה לקריית מוצקין, שרק נוסדה.

ב־1935 נבחר ליושב-ראש מועצת הקריה. בין יתר פעולותיו הציבוריות, פעל לבניית בית הספר "אחדות", לבניית בית הכנסת המרכזי, בו נהג לתת שיעורי גמרא קבועים מדי שבוע, לבניית "יד לבנים" לזכר הנופלים, לבניית מקווה וכן להכתרת רב לקריה. בנוסף קבע את שמותיהם של מספר רחובות בקריית מוצקין. במקביל, היה פעיל במחתרת ההגנה כחבר במפקדת הנפה.

נפטר ב-1 במאי 1954, בגיל 53. נקבר בהר המנוחות בירושלים.<ref></ref>

בקריית מוצקין ובעיר חיפה נקראים רחובות על שמו<ref></ref>.

==חיים אישיים==
היה נשוי לחיה לבית סולוביצ'יק. בנו הבכור נפתלי, שירת בבריגדה היהודית. בנו השני יעקב, הוא פרופסור לכלכלה לשעבר באוניברסיטת בר-אילן<ref></ref>. נכדו, זאב פרוש, פרופסור לגנטיקה התפתחותית באוניברסיטה העברית.<ref></ref>

== קישורים חיצוניים ==

==הערות שוליים==

קטגוריה:אנשי עליות קדומות לארץ ישראל
קטגוריה:משפחת פרוש
קטגוריה:עולים לארץ ישראל בשנים 1800–1881
קטגוריה:רבנים אורתודוקסים
קטגוריה:ישראלים שנולדו ב-1901
קטגוריה:ישראלים שנפטרו ב-1954